**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, „пл. Свобода” No.4, ет. 2,, тел.0879205683, e-mail : oik1508@cik.bg*

ПРОТОКОЛ 30

от редовно заседание на ОИК – Гулянци,

назначена от ЦИК с Решение № 669-МИ от 23.08.2019г.,

състояло се на 30.10.2019 г. от 13.30 часа

Днес 30.10.2019 г. от 13.30 часа се проведе редовно заседание на ОИК-Гулянци. На заседанието присъстваха: Надя Николова, Недко Опров, Людмил Ангелов, Илона Петкова, Антония Евтимова, Тодор Кацански, Даниела Дерешка, Деви Делков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева.

Заседанието бе открито в 13.30 ч. и председателствано от госпожа Надя Николова – Председател на ОИК Гулянци.

Председател Надя Николова: Здравейте, уважаеми колеги! В залата сме 13 членoве на общинската избирателна комисия. Имаме необходимия кворум. Обявявам редовното заседание на ОИК Гулянци.

Колеги, предлагам ви следния проект за дневен ред:

1. Разглеждане на жалба от Сергей Иванов Ичев, с вх. № 198/30.10.2019 г. г. Докладва: Надя Николова

Има ли други предложения към проекта за дневен ред ? - Не виждам. Колеги, предлагам да гласуваме.

Режим на гласуване. Гласували 13 членове на ОИК: за – 13 (Надя Николова, Недко Опров, Людмил Ангелов, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Председател Надя Николова: Дневния ред е приет.

По т.1

Постъпила е жалба от Сергей Иванов Ичев, регистриран като кандидат за общински съветник от ПП НАЦИОНАЛЕН ФРОНТ ЗА СПАСЕНИЕ НА БЪЛГАРИЯ, заведена във входящия регистър на жалбите и сигналите подадени до ОИК Гулянци с вх.№ 4/30.10.2019 г., с която моли да бъде отменено Решение № 128-МИ / 28.10.2019 г на ОИК Гулянци за избор на общински съветници в община Гулянци в изборите за общински съветници и кметове на 27.10.2019 г. и да бъдат преброени ръчно бюлетините за общински съветници в СИК в община Гулянци. След запознаване с текста на жалбата и получено по ел. поща писмо от Административен съд Плевен, съгласно Разпореждане № 5382/30.10.2019 г. на съда трябва да изпратим административна преписка и оспореното решение № 128-МИ на ОИК – Гулянци, както и писмено становище по жалбата на Сергей Иванов Ичев.

Да сканираме Решение № 20-МИ/ 15.09.2019 г., относно регистрация на ПП НАЦИОНАЛЕН ФРОНТ ЗА СПАСЕНИЕ НА БЪЛГАРИЯ за участие в изборите за общински съветници и за кметове на 27 октомври 2019 г. в Община Гулянци; Решение № 54-МИ /23.09.2019 г. за регистрация на кандидатска листа за общински съветници на ПП НАЦИОНАЛЕН ФРОНТ ЗА СПАСЕНИЕ НА БЪЛГАРИЯ за участие в изборите за общински съветници и кметове в Община Гулянци на 27 октомври 2019 г.; Протокол на ОИК Гулянци за избор на общински съветници – Приложение 91- МИ от изборните книжа; Решение на ОИК за избиране на ОБЩИНСКИ СЪВЕТНИЦИ /Приложение 93-МИ от изборните книжа и Решение № 128-МИ / 28.10.2019 г на ОИК Гулянци за избор на общински съветници в община Гулянци; Жалба от Сергей Иванов Ичев с вх. № 198/30.10.2019 г. и Решение 669-МИ/23.08.2019 г. на ЦИК за назначаване състава на ОИК Гулянци;

В получента жалба не се излагат мотиви какъв е порока на Решение 128-МИ/28.10.2019 г. на ОИК Гулянци и на какво основание то да бъде отменено.

Жалбата не е мотивирана и в частта си, относно изявлението на г-н Ичев, че преференциите са неправилно отчетени, като не се сочат доводи, относно това, какво поражда необходимостта от ръчното преброяване на невалидните бюлетини за общински съветници.

На основание на гореизложеното, ОИК Гулянци, счита, че жалбата на г-н Сергей Иванов Ичев е неоснователна, като същата е немотивирана и необоснована.

От името на ОИК Гулянци, председателя, следва да изготви писмено становище, което да се представи пред Административен съд Плевен. / Приложение към настоящия протокол-писмено становище на ОИК/

Предлагам да гласуваме представянето на становище от ОИК Гулянци във връзка с жалба от Сергей Иванов Ичев, с вх. № 198/30.10.2019 г.

Режим на гласуване. Гласували 13 членове на ОИК: за – 13 (Надя Николова, Недко Опров, Людмил Ангелов, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Прието решение № 132 - МИ от 30.10.2019 г.

Заседанието бе закрито в 15:30 ч. от председателя на ОИК Гулянци.

Председател: Надя Николова

Секретар: Илона Петкова